**Forslag til matematikopgaver ifm. petanque**

1. Opmål vores petanquebane areal.
	1. Hvor mange M2 er området?
	2. Hvor mange baner kan vi maksimalt få hvis de skal være 4 meter x 15 meter?
	3. Hvor mange baner kan vi maksimalt få hvis de bliver på 3 meter x 12 meter?
	4. Det ”overskydende” areal skal bruges til gange / stå areal. Tegn hvordan banerne skal placeres så der er adgang til gang / ståplads på siden af ALLE banerne. Bemærk at snorene, der afgrænser banerne, gerne må ”være den samme snor”.
	5. Vi vil gerne have et lag ”skærver” lagt ovenpå banearealet. Hvor mange M3 ”skærver” skal vi bestille hos vognmanden, hvis vi ønsker et lag på 2 cm over hele banearealet?
2. Vi afholder Viborg Open i Petanque. Klubbens bestyrelse har bestemt at 90% af indskuddet (spillegebyret) skal gå til præmier. Tilmeldingsgebyret er kr. 80.- pr. spiller pr. dag både om lørdagen og om søndagen.
	1. Tegn diagrammer der viser hvor mange penge præmiepuljen bliver på for hhv. tripler (tre spillere på hvert hold) og doubler (to spillere pr. hold) for følgende deltagerantal:
* 32 tripler
* 48 tripler
* 51 tripler
* 64 tripler
* 28 doubler
* 41 doubler
* 77 doubler
* 131 doubler
	1. Da mange af deltagerne i søndagens double turnering er fra udlandet har klubben valgt at præmierne skal udbetales i EURO. Hvor mange EUR (kurs 7,5) vil præmiepuljen være på ved 41 doubler?
	2. Der deltager som nævnt 41 doubler. Der er præmier til de 4 bedste i A-rækken, og de 4 bedste i B-rækken. Hvor mange EUR skal vi ligge i kuverterne til de respektive hold, når fordelingen af den samlede præmiepulje ser således ud:
		+ - A1 = 25%
			- A2 = 20%
			- A3 = 10%
			- A4 = 10%
			- B1 = 15%
			- B2 = 10%
			- B3 = 5%
			- B4 = 5%
1. Helle og John spiller double sammen. Helles petanquekugler vejer 700 gram pr. stk. da hun er indlægger. John, der er skytte, har valgt at spille med petanquekugler der vejer 680 gram pr. stk. I den første kamp møder de Jean Claude Henrik. Det er en tæt, lang, og spændende kamp som Helle og John ender med at vinde 13 – 12. Hele 20 runder varede doublekampen som først blev afgjort med allersidste kugle, da Helle lagde hendes sidste kugle ind til point.
	1. Hvor mange kg / gram har hhv. Helle og John kastet (de har tre kugler hver i double)
	2. Hvor mange procent har Helle kastet mere end John i kampen?
2. En petanquekugle må være fra Ø70,5mm og til Ø80mm. Man hører tit petanquespillere sige ”den skulle lige have trillet en omgang mere, så havde den været inde”.
	1. Men hvor langt i cm / mm er ”en omgang” for følgende kugle størrelser?
		* Ø 70,5mm
		* Ø75mm
		* Ø80mm
	2. Tegn et diagram der viser forskellen i længden på ”en omgang” for hhv. Ø70,5mm og Ø80mm.
	3. Hvor mange procent er forskellen?
3. I skal overvære ”live” en spiller der skyder øvelserne i præcisionsskuds programmet (se medsendte skema) og skrive dennes point ind i skemaet.
	1. På hvilken afstand er spilleren generelt bedst?
	2. I hvilken øvelse er spilleren bedst?
	3. Lav et diagram der viser spillerens resultater for både de 4 længder samt de 5 forskellige øvelser, så spilleren visuelt kan se resultatet.